als_Latn dik_Latn sag_Latn
Kjo javë ka një Flamurtari – Partizani, një ndeshje që për nga objektivat është e njëjtë me derbin. Vlonjtët duhet të luftojnë shumë për t’i shpëtuar rënies një kategori më poshtë, ndërsa Partizani i Sampaios kërkon një vend në zonën UEFA . Ndërsa ne të tjerëve na duhet të shohim takimin, pasi është shumë I rëndësishëm edhe nga ana gazetareske. Por meqenëse nuk ka filluar ende, le të merremi me protagonistët. Shpëtim Gjika është i paparashikueshëm dhe vazhdon ta ndihmojë skuadrën e tij. Ta marrësh për ta pyetur për skuadrën, të thotë se nuk jam më president, madje nuk kam qenë kurrë, ndërkohë që në fakt është numri “1” i skuadrës. Do që të të flasë për arbitrat, për të ardhmen e skuadrës, apo për të gjithë popullin e Vlorës, mjafton që ta marrësh në telefon, megjithëse mund të të përgjigjet një ditë më pas. Po deshe pyete edhe për Gjokën, trajnerin që i ka dhënë të gjithë besimin e tij, qoftë edhe për faktin se nga mbiemri i ndan vetëm një zanore. Për të është një ndeshje për t’u fituar, pasi nuk është ndonjë hall shumë i madh nëse Partizani nuk shkon në Europë, por nëse Flamurtari bie, ky është vërtetë problemi i një qyteti të tërë. Dhe nëse e duan kaq shumë këtë fitore, le ta marrin, se do të shkojmë edhe në plazh pak më vonë. Por Partizani kërkon pikët e veta dhe ndoshta, pikërisht stadiumi i Vlorës është një biletë për të shpëtuar sezonin. Janë investime të shkuara në drejtim të gabuar, apo edhe të drejtë, por që janë bërë. Dhe në këtë rast nuk mund të tolerohet edhe nëse një legjendë si Flamurtari bie një kategori më poshtë. Pra, mund të marrësh kë të duash në telefon, Gaz Demin, apo Shpëtim Gjikën, një ditë më pas do të të kthejnë të njëjtën përgjigje… fiton skuadra e tyre.
1 Comment
-
–Kane kaq here qe po e thone -‘fiton skuadra e tyre’-por ata te vlores kane fituar vetem me lushnjen e rrezuar deri me sot-…Nuk besoj se me partiiiZZzonin do te jete tjeter histori -fitorja per ta perkethehet- gjykimi -absolut -ndersa nje deshtim I tyre -ka kuptimiN –na denuan gjyqtaret -federata- skenderbeu-….–KUPTOHET-nje lajthitje qe ska fund-ose te cmendur -pertej idjotesise-se lindur….
als_Latn fra_Latn unk als_Latn